Corsaren, 1843-06-16
Vand- og Brød-Jnqvisitionen i Danmark. (Ogsaa "le Charivari" omtaler nu paa sin eiendommelige Maneer den Vand- og Brød-Straf, som Assessor Gudenrath dicterede "Fædrelandets" Redacteur Hr. Hansen. I dens Artikel, om hvis enkelte Urigtigheder Læserne forresten selv kunne dømme, hedder det:) Dersom man imorges havde havt Leilighed, til at betragte d'Hrr. Guizot, Duchatel, Hebert i og hele det smukke Selskab, saa vilde man have bemærket, at deres Ansigter vare betydeligt lange, saa lange som et Statsbudget. Og veed De vel, hvad der ydmygede, hvad der krænkede disse kjære Personer, Det var, at de fra Danmark havde modtaget en Efterretning, som nok var istand til at vække deres Misundelse, og alle som een Mand udraabte de: "For Satan og alle Ulykker! Hvem tænkte vel paa det!" I Danmark, i dette lykkelige Land i Norden vedligeholdes Torturen med en religieus, Pietet. Torturen! Ved dette Navn løbe Tænderne i Vand paa vore Reactions-Corpphæer. Men, hvad der er mere: det har begivet sig at en dansk Dommer har troet at burde anvende dette velsignede Middel ved Presseforseelser, og mod Journalister. Man maa tilstaae, at Ophavsmændene til Septemberlovene kunde faae Lyst til at hænge sig, fordi de ikke have tænkt paa dette Middel. Vi bør tilføie, at den Regent i Danmark, under hvis Regering der passerer saadanne Ting, i Aaret 1815 gav en ultraliberal Constitution, som i de tydeligste og klareste Udtryk gav Pressen den meest uindskrænkede Frihed. Franskmændene have Lov til at offenliggjøre deres Meninger, naar de blot tage Hensyn til kongelige Procureurer, til Fængsler og til Mulcter, der sætte en lille Skranke for deres Virksomhed, medens de Danske kunne skrive Alt, hvad der kommer dem ifinde, naar de ikke bryde sig om at underkaste sig en Smule Tortur. J Sandhed, Hr. Guizot kan sige med Bitterhed, at Danmark er opfindsom paa Conseqventser. En Journalist i Kjøbenhavn, Hr. Hansen, Redacteur af et Dagblad, betitlet "Fædrenelander", havde publiceret en Artikel om Statsgjældens Betaling. Denne Artikel havde gjennemgaaet Censur - det er nødvendigt at bemærke, at Censuren lever i dette Land i al sin Kraft til Fordeel for Constitutionen, som proclamerer Tankens Frihed. Trods den lange Tid, der var hengaaet siden Artiklens Vublication, faldt det danske Cancelli over Artiklen i "Fædrenelander ", og troede at finde en heel Hoben krænkende Allusioner i samme. Paa Grund deraf blev Hr. Hansen indstevnet for en vis Forhørsdommer ved Navn Cudenroth. Denne Cudenroth har engang selv været Journalist og Partisan for en ubegrændset Tænke- og Trykkefrihed, til hvis Fordeel han har udgivet talrige Brochurer, der bære følgende Citat af en berømt Skribent fra det 18de Aarhundrede til Motto: "J et vel organiseret Land bør Tankens Offenliggjørelse være ligesaa fri som Tanken selv". Nutildags er Cudenroth en Fjende og en haardnakket Forfølger af denne Trykkefrihed, som han forhen varmt forsvarede. I denne Henseende have vore officielle Mænd ikke nødig at misunde Danmark; thi, Gud være lovet, vi besidde mange Cudenrother blandt vore ci-devant liberale Comedianter. Da Redacteuren af, "Fædrenelander" negtede at forklare Hensigten med Artiklen, besluttede Hr. Cudenroth at anvende Torturen som et nyt Middel til at begunstige Trykkefriheden. En ikke endnu ophævet gammel Forhørslov i Criminalsager gav ham Disposition over to Slags Tortur: 1) Vidsk paa Ryggen med en Svøbe med simple eller Bly-Knuder; 2) eensomt Fængsel paa Vand og Brød i tre eller flere Dage. Efter nogen Tids Vaklen mellem disse tvende Straffe, ligesom en Digter vakler mellem to forskjellige Riim, bestemte Hr. Cudenroth sig for den sidste. Journalisten blev kastet i et mørkt Fængsel, hvorfra han efter 40 Timer blev udtaget i en dødlignende Tilstand. Man siger at han har appelleret til Kongens Hjælp. - - Stakkels Hansen! Saaledes er den Historie, som har valt Guizotinernes Misundelse, og de vente udentvivl, at slige liberale og philantropiske Fremskridt ville forplante sig fra Danmark til Frankrig. Efter al Formodning vil man skynde sig med at sende Hr. Cudenroth Æreslegionkorset. Han har ærlig fortjent det.